Bai dé Suacheagebnis in Google wiad natiali ois aufglist, wås unta am beschdimtn Begrif im Intanet zum finden is. Då is natiali a an Haufn fåische Infoamazion dabai, oda rassisdische Intanetsaitn, Saitn mid earotische Inhåite, Faschwörungsteorin, ois. Google håd grundsezlich kõan Füta âibaud, dea so wås aussafütat. In mãnche Lenda is Google åwa fum Gsez hea fapflicht, mãnche Intanetsaitn oda gãnze Sever zum schbean. In Daidschlãnd kã ma zum Baischbü mãnche Nazi-Saitn néd iwa Google findn.